Folketing
2003-11-06

Men generelt må man bare desværre sige, at den danske regerings indsats var for lille og kom for sent. Men o.k., der var bevægelse, det vil jeg medgive, men det var for lidt og for sent, og derfor havde jeg egentlig ventet, at man så havde lært af det og taget det med til den her debat og ganske klart sagt fra ministerens side: Disse Singaporeemner skal ud, og vi skal have ændret EU's forhandlingsmandat, således at Kommissionen kan meddele ulandene, at EU ikke vil kræve, at Singaporeemnerne skal ind i Doharundens forhandlingsramme. Det synes jeg helt konkret Danmark skal spille ud med i EU, for ellers forbliver det hele jo ved ord og ikke handling. Dernæst er jeg altså bedrøvet over, at ministeren nu vender tilbage til den der sprogbrug med langsigtet afvikling af landbrugsstøtten.